text: Farvel til stilheden
  08 december 2011 kl. 16.35
  TV SYD var med på den sidste tur med en af 10 elbiler, som i dag skulle skifte fører efter tre måneders prøvekørsel. Dermed er det slut med stilheden.
  Heidi Schmidt fra Kolding kørte den sidste tur. Og netop stilheden fremhæves som en af elbilens store fordele. Det er faktisk ikke til at høre, at motoren er igang.
  
  2400 får lov
  Over 25.000 har på landsplan vist interesse for at få en elbil på prøve. Men kun 2400 familier får lov. 
  I dag er det er sidste gang Heidi Schmidt kører ud af indkørslen i den elbil hun og familien har prøvekørt de sidste 3 måneder. Nu skal en ny familie prøvekøre den, og så må Heidi sige farvel til stilheden.
  Heidi og hendes familie er dem, der har kørt længst i projektet indtil videre. 9569 kilometer er det blevet til på 3 måneder. 
  Hun misunder dog ikke dem der skal overtage bilen til vinter. Netop opvarmningen af kabinen har været en svaghed, viste prøvekørslerne sidste vinter. 
  I Kolding har Energiselskabet Tre-For støttet elbilerne for at følge udviklingen. Prøvekørslerne fortsætter i to år.
  